Staptog vir Bybels: 800 km al agter die blad | Netwerk24
Deur Lynn Williams 22 Julie 2019 14:55
Die groep wat die staptog aandurf is agter: Jan Arends, Melvin Mokgalakgadi, Sylvie Arends en Mannfred Brussow. Voor is Arno Janse van Rensburg. Die kamele is Aziz en Simon.
Dié groepie het Middleton in die Oos-Kaap Maandagoggend verlaat. Hulle stap met die Olifantskoppas langs na hul volgende bestemming op Alicedale.
Die doel van die reis is om geld vir Bybelverspreiding in te samel en om ’n boodskap van hoop en bemoediging te bring aan mense wat hulle op die reis teëkom, sê die groepsleier, Jan Arends.
Lees ook: Kamele durf langpad aan om geld vir Bybels in te samel
Die groep bestaan uit Arends, ’n prediker en evangelis, sy dogter Sylvie, en Melvin Mokgalakgadi (nog ’n evangelis), asook Mannfred Brussow en Arno Janse van Rensburg (studente aan School of Fire by Groblershoop in die Noord-Kaap).
Arends sê die Here het hom jare gelede, toe hy gestuur is om ’n boodskap van hoop aan mense te bring, herinner aan Mattheus 19:24-26.
Hierin sê Jesus dit is makliker vir ’n kameel om deur die oog van ’n naald te gaan as wat dit vir ’n ryk persoon is om die koninkryk van God te betree.
Die reis tot dusver was vir almal besonders. Die groep het goeie gees en ons is nog vol moed. Die kamele is baie rustig.
Arends glo egter alles is moontlik deur God en dit is waarom Aziz en Simon (die kamele) die reis saam met hulle meemaak. Die kamele is volgens Arends die simbool van hoop.
“Die reis tot dusver was vir almal besonders. Die groep het goeie gees en ons is nog vol moed. Die kamele is baie rustig,” sê Arends.
“Die hoogtepunt van die reis is al die mense waarmee ons tot dusver in kontak gekom het en diegene wat ons bemoedig.”
Die staptog het op 30 Mei, op Hemelvaartdag, begin. Die groep gaan by weldoeners tuis of hulle slaap in tente langs die pad.
Meer oor: Staptog
Kamele durf langpad aan om geld vir Bybels in te samel